**Príloha č.1**

**Opis/technická špecifikácia**

Predmetom zákazky je zabezpečenie úpravy geometrickej polohy koľají podbíjaním otvoreného koľajového zvršku, odstránenie miestnych porúch v geometrickej polohe koľají za účelom zabezpečenia bezpečnosti, prevádzkovej rýchlosti električiek, technického stavu koľajové zvršku na Račianskej radiále. Práce sú vyžadované vzhľadom na porušenú geometrickú polohu koľaje na račianskej radiále.

Úprava geometrickej polohy otvoreného koľajového zvršku podbitím automatickou strojnou podbíjačkou koľajníc s  grafickým výstupom po úprave koľají. Dodávateľ zabezpečí úpravu polohy koľajových pásov otvoreného koľajového zvršku tvoreného zo žlabkových koľajníc tvaru NT1, NT3, ako aj hlavových koľajníc tipu 49 E1 upevnených na drevených, resp. betónových podvaloch s rozchodom 1000 mm. Práce vykonávané na základe technickej projektovej dokumentácie a pokynov objednávateľa s doložením výstupného protokolu s grafickým výstupom  podbíjacieho stroja definujúcim aktuálnu polohu na konkrétnom mieste upravovanej trate pre jednotlivé podbitia s dodržaním platných predpisov pre výslednú geometrickú polohu koľaje s toleranciou do 3 mm pre vzájomnú polohu koľajnicových pásov.

Dodávateľ zabezpečí na vlástné náklady prepravu zariadení na pracovisko v rámci siete električkových tratí, kontrolu ako aj doržiavanie bezpečnosti pri práci. Práce budú vykonávané podľa pokynov objednávateľa, a to , v plánovanom termíne 18. – 20.4.2025 celodennej výluke električkovej dopravy v celkovom maximálnom objeme vykonaných prác 7900 m na jedno podbitie. V prípade, že práce nebudú vykonané, respektíve ukončené v plánovanom termíne a celodennej výluky, budú vykonané počas nočnej výluky električkovej dopravy.

|  |  |  |
| --- | --- | --- |
|  | **Názov položky** | **Predpokladaný objem /bm, ks/** |
| 1. | Úprava geometrickej polohy jednokoľajne - bez prevozu do depa (Krasňany, Jurajov dvor) | 7900 m |
| 2. | Preprava podbíjacieho stroja do depa (Krasňany, Jurajov dvor), vrátane naloženia a zloženia | 1 |